CELEX: 32018D0017
Language: el
Date: 2018-01-05 00:00:00
Title: Εκτελεστική απόφαση (ΕΕ) 2018/17 της Επιτροπής, της 5ης Ιανουαρίου 2018, για την τροποποίηση της εκτελεστικής απόφασης 2014/156/ΕΕ για τη θέσπιση ειδικού προγράμματος ελέγχου και επιθεώρησης όσον αφορά την αλιεία αποθεμάτων τόνου στον Ανατολικό Ατλαντικό και στη Μεσόγειο θάλασσα, ξιφία στη Μεσόγειο θάλασσα και για την αλιεία των αποθεμάτων σαρδέλας και γαύρου στη Βόρεια Αδριατική [κοινοποιηθείσα υπό τον αριθμό C(2017) 8687]

9.1.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 4/20
               
            ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/17 ΤΗΣ ΕΠΙΤΡΟΠΉΣ
      της 5ης Ιανουαρίου 2018
      για την τροποποίηση της εκτελεστικής απόφασης 2014/156/ΕΕ για τη θέσπιση ειδικού προγράμματος ελέγχου και επιθεώρησης όσον αφορά την αλιεία αποθεμάτων τόνου στον Ανατολικό Ατλαντικό και στη Μεσόγειο θάλασσα, ξιφία στη Μεσόγειο θάλασσα και για την αλιεία των αποθεμάτων σαρδέλας και γαύρου στη Βόρεια Αδριατική
      
         
            [κοινοποιηθείσα υπό τον αριθμό C(2017) 8687]
         
      
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής (ΚΑΠ), τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 95,
      Εκτιμώντας τα ακόλουθα:
      
                  (1)
               
               
                  Με την εκτελεστική απόφαση 2014/156/ΕΕ της Επιτροπής (2) θεσπίζεται ειδικό πρόγραμμα ελέγχου και επιθεώρησης όσον αφορά την αλιεία αποθεμάτων τόνου στον Ανατολικό Ατλαντικό και στη Μεσόγειο θάλασσα, ξιφία στη Μεσόγειο θάλασσα και για την αλιεία των αποθεμάτων σαρδέλας και γαύρου στη Βόρεια Αδριατική.
               
            
                  (2)
               
               
                  Με τον κανονισμό (ΕΕ) 2016/1627 του Ευρωπαϊκού Κοινοβουλίου και του Συμβουλίου (3) θεσπίζονται οι γενικοί κανόνες για την εφαρμογή εκ μέρους της Ένωσης πολυετούς σχεδίου αποκατάστασης του τόνου (Thunnus thynnus), το οποίο συνέστησε η Διεθνής Επιτροπή για τη Διατήρηση των Θυννοειδών του Ατλαντικού («ICCAT»).
               
            
                  (3)
               
               
                  Κατά την 40ή ετήσια συνεδρίασή της το 2016, η Γενική Επιτροπή Αλιείας για τη Μεσόγειο (ΓΕΑΜ) ενέκρινε μέτρα διατήρησης και διαχείρισης στις γεωγραφικές υποπεριοχές 17 και 18 (Αδριατική Θάλασσα) στην περιοχή της συμφωνίας ΓΕΑΜ. Ως εκ τούτου, είναι σκόπιμο να επεκταθεί το πεδίο εφαρμογής του ειδικού προγράμματος ελέγχου και επιθεώρησης για να εξασφαλιστεί συμμόρφωση με τα εν λόγω μέτρα στη Νότια Αδριατική Θάλασσα.
               
            
                  (4)
               
               
                  Κατά την ίδια συνεδρίαση του 2016, η ΓΕΑΜ ενέκρινε τη σύσταση GFCM 40/2016/4 (4) σχετικά με πολυετές σχέδιο διαχείρισης για τις αλιευτικές δραστηριότητες εκμετάλλευσης μερλούκιου μπακαλιάρου και κόκκινης γαρίδας στο στενό της Σικελίας (γεωγραφικές υποπεριοχές 12 έως 16). Το ειδικό πρόγραμμα ελέγχου και επιθεώρησης θα πρέπει, επομένως, να τροποποιηθεί, ώστε το πεδίο εφαρμογής του να επεκταθεί στους εν λόγω τύπους αλιείας και στις εν λόγω γεωγραφικές υποπεριοχές.
               
            
                  (5)
               
               
                  Κατά την 20ή ειδική συνεδρίασή της τον Νοέμβριο 2016, η ICCAT εξέδωσε τη σύσταση [16-05] (5), με την οποία θεσπίζεται πολυετές σχέδιο αποκατάστασης για τον ξιφία της Μεσογείου και ορίζονται ειδικές διατάξεις που εφαρμόζονται στον μακρύπτερο τόνο της Μεσογείου. Ως εκ τούτου, είναι σκόπιμο να τροποποιηθεί το ειδικό πρόγραμμα ελέγχου και επιθεώρησης για να ληφθούν υπόψη οι νέες διεθνείς υποχρεώσεις που απορρέουν από την εν λόγω σύσταση.
               
            
                  (6)
               
               
                  Προκειμένου να μειωθεί ο διοικητικός φόρτος για τα κράτη μέλη, οι ημερομηνίες διαβίβασης ορισμένων πληροφοριών στην Επιτροπή και στην Ευρωπαϊκή Υπηρεσία Ελέγχου της Αλιείας θα πρέπει να εναρμονιστούν για όλους τους τύπους αλιείας που καλύπτονται από το ειδικό πρόγραμμα ελέγχου και επιθεώρησης.
               
            
                  (7)
               
               
                  Το εν λόγω ειδικό πρόγραμμα ελέγχου και επιθεώρησης δεν θα πρέπει να έχει περιορισμένη διάρκεια ισχύος και θα πρέπει να αναθεωρείται και να τροποποιείται τακτικά, εφόσον είναι αναγκαίο, για να λαμβάνονται υπόψη τυχόν νέες διεθνείς υποχρεώσεις που δεσμεύουν την Ένωση και τα κράτη μέλη της, καθώς και άλλες σχετικές διατάξεις που θεσπίζονται στο πλαίσιο της κοινής αλιευτικής πολιτικής.
               
            
                  (8)
               
               
                  Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής αλιείας και υδατοκαλλιέργειας,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Τροποποιήσεις της εκτελεστικής απόφασης 2014/156/ΕΕ
      Η εκτελεστική απόφαση 2014/156/ΕΕ τροποποιείται ως εξής:
      
                  1.
               
               
                  Ο τίτλος αντικαθίσταται από το ακόλουθο κείμενο:
                  «Εκτελεστική απόφαση 2014/156/ΕΕ της Επιτροπής, της 19 Μαρτίου 2014, για τη θέσπιση ειδικού προγράμματος ελέγχου και επιθεώρησης όσον αφορά την αλιεία αποθεμάτων τόνου στον Ανατολικό Ατλαντικό και στη Μεσόγειο θάλασσα, καθώς και ορισμένους τύπους βενθοπελαγικής και πελαγικής αλιείας στη Μεσόγειο θάλασσα»·
               
            
                  2.
               
               
                  Το άρθρο 1 αντικαθίσταται από το ακόλουθο κείμενο:
                  «Άρθρο 1
                  Αντικείμενο και ορισμοί
                  1.   Με την παρούσα απόφαση θεσπίζεται ειδικό πρόγραμμα ελέγχου και επιθεώρησης όσον αφορά την αλιεία αποθεμάτων:
                  
                              α)
                           
                           
                              τόνου στον Ανατολικό Ατλαντικό και στην Μεσόγειο·
                           
                        
                              β)
                           
                           
                              ξιφία στην Μεσόγειο·
                           
                        
                              γ)
                           
                           
                              μακρύπτερου τόνου στην Μεσόγειο·
                           
                        
                              δ)
                           
                           
                              σαρδέλας και γαύρου στη Βόρεια και Νότια Αδριατική Θάλασσα· και
                           
                        
                              ε)
                           
                           
                              μερλούκιου μπακαλιάρου και κόκκινης γαρίδας στο στενό της Σικελίας.
                           
                        2.   Ο Ανατολικός Ατλαντικός, η Μεσόγειος, η Βόρεια και Νότια Αδριατική Θάλασσα και το στενό της Σικελίας στο εξής αναφέρονται ως “οι συναφείς περιοχές”.
                  3.   Για τους σκοπούς της παρούσας απόφασης, ισχύουν οι ακόλουθοι ορισμοί:
                  
                              α)
                           
                           
                              ως “Βόρεια Αδριατική” και “Νότια Αδριατική” νοούνται οι γεωγραφικές υποπεριοχές 17 και 18, όπως ορίζονται στο παράρτημα I του κανονισμού (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου (*1)·
                           
                        
                              β)
                           
                           
                              ως “στενό της Σικελίας” νοούνται οι γεωγραφικές υποπεριοχές 12, 13, 14, 15, και 16, όπως ορίζονται στο παράρτημα I του κανονισμού (ΕΕ) αριθ. 1343/2011·
                           
                        
                              γ)
                           
                           
                              ως “Μεσόγειος” νοούνται οι υποπεριοχές 37.1, 37.2 και 37.3 του Οργανισμού Τροφίμων και Γεωργίας των Ηνωμένων Εθνών (FAO)·
                           
                        
                              δ)
                           
                           
                              ως “Ανατολικός Ατλαντικός” νοούνται οι υποπεριοχές VII, VIII, IX, X, του Διεθνούς Συμβουλίου για την Εξερεύνηση των Θαλασσών (ICES), όπως ορίζονται στο παράρτημα III του κανονισμού (ΕΚ) αριθ. 218/2009 του Ευρωπαϊκού Κοινοβουλίου και του Συμβουλίου (*2) και η διαίρεση 34.1.2 του FAO.
                           
                        
                     (*1)  Κανονισμός (ΕΕ) αριθ. 1343/2011 του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με ορισμένες διατάξεις περί αλιείας στην περιοχή της συμφωνίας ΓΕΑΜ (Γενική Επιτροπή Αλιείας για τη Μεσόγειο) και την τροποποίηση του κανονισμού (ΕΚ) αριθ. 1967/2006 του Συμβουλίου σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα. (ΕΕ L 347 της 30.12.2011, σ. 44)."
						
                  
                     (*2)  Κανονισμός (ΕΚ) αριθ. 218/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, σχετικά με την υποβολή στατιστικών για τις ονομαστικές αλιεύσεις από τα κράτη μέλη που αλιεύουν στο Βορειοανατολικό Ατλαντικό (ΕΕ L 87 της 31.3.2009, σ. 70)»·"
						
               
            
                  3.
               
               
                  στο άρθρο 2, η παράγραφος 2 απαλείφεται·
               
            
                  4.
               
               
                  στο άρθρο 5, η παράγραφος 3 αντικαθίσταται από το ακόλουθο κείμενο:
                  «3.   Σε περίπτωση που αλιευτικό σκάφος που φέρει τη σημαία μη άμεσα ενδιαφερόμενου κράτους μέλους ή αλιευτικό σκάφος τρίτης χώρας αλιεύει στην/στις περιοχή/-ές που αναφέρεται/-ονται στο άρθρο 1, κατατάσσεται σε επίπεδο κινδύνου σύμφωνα με την παράγραφο 2 του παρόντος άρθρου. Ελλείψει πληροφοριών, και εάν οι αρχές του κράτους σημαίας δεν υποβάλουν, στο πλαίσιο του άρθρου 9, τα αποτελέσματα της δικής τους αξιολόγησης κινδύνου που έχει πραγματοποιηθεί σύμφωνα με το άρθρο 4 παράγραφος 2 και σύμφωνα με την παράγραφο 2 του παρόντος άρθρου, από την οποία προκύπτει διαφορετικό επίπεδο κινδύνου, το εν λόγω σκάφος θα θεωρείται ως αλιευτικό σκάφος “πολύ υψηλού” κινδύνου.»·
               
            
                  5.
               
               
                  το άρθρο 12 τροποποιείται ως εξής:
                  
                              α)
                           
                           
                              η παράγραφος 3 αντικαθίσταται από το ακόλουθο κείμενο:
                              «3.   Οι πληροφορίες που αναφέρονται στις παραγράφους 1 και 2 διαβιβάζονται με ηλεκτρονικά μέσα στην Επιτροπή και στην ΕΥΕΑ στις 15 Σεπτεμβρίου και επικαιροποιούνται στις 31 Ιανουαρίου του επόμενου έτους.»·
                           
                        
                              β)
                           
                           
                              η παράγραφος 4 απαλείφεται·
                           
                        
            
                  6.
               
               
                  Τα παραρτήματα I και ΙΙ αντικαθίστανται από το κείμενο του παραρτήματος της παρούσας απόφασης.
               
            Άρθρο 2
      H παρούσα απόφαση απευθύνεται στα κράτη μέλη.
      
         Βρυξέλλες, 5 Ιανουαρίου 2018.
         
            
               Για την Επιτροπή
            
            Karmenu VELLA
            
               Μέλος της Επιτροπής
            
         
      
      
         (1)  ΕΕ L 343 της 22.12.2009, σ. 1.
      
         (2)  Εκτελεστική απόφαση 2014/156/ΕΕ της Επιτροπής, της 19ης Μαρτίου 2014, για τη θέσπιση ειδικού προγράμματος ελέγχου και επιθεώρησης όσον αφορά την αλιεία αποθεμάτων τόνου στον Ανατολικό Ατλαντικό και στη Μεσόγειο θάλασσα, ξιφία στη Μεσόγειο θάλασσα και για την αλιεία των αποθεμάτων σαρδέλας και γαύρου στη Βόρεια Αδριατική (ΕΕ L 85 της 21.3.2014, σ. 15).
      
         (3)  Κανονισμός (ΕΕ) 2016/1627 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, για τη θέσπιση πολυετούς σχεδίου αποκατάστασης του τόνου στον Ανατολικό Ατλαντικό και στη Μεσόγειο και για την κατάργηση του κανονισμού (ΕΚ) αριθ. 302/2009 του Συμβουλίου (ΕΕ L 252 της 16.9.2016, σ. 1).
      
         (4)  Σύσταση GFCM 40/2016/4 για τη θέσπιση πολυετούς σχεδίου διαχείρισης για τις αλιευτικές δραστηριότητες εκμετάλλευσης μερλούκιου μπακαλιάρου και κόκκινης γαρίδας στο στενό της Σικελίας (γεωγραφικές υποπεριοχές 12 έως 16).
      
         (5)  Η σύσταση [16-05] της ICCAT αντικαθιστά τη σύσταση [13-04] και θεσπίζει πολυετές σχέδιο αποκατάστασης για τον ξιφία της Μεσογείου
      
         ΠΑΡΑΡΤΗΜΑ
         «
               ΠΑΡΑΡΤΗΜΑ I
               
                  ΔΙΑΔΙΚΑΣΊΕΣ ΑΞΙΟΛΌΓΗΣΗΣ ΚΙΝΔΎΝΟΥ
               
               Κάθε αλιευτικό σκάφος, ομάδα αλιευτικών σκαφών, κατηγορία αλιευτικών εργαλείων, οικονομικός φορέας, και/ή αλιευτική δραστηριότητα, υπόκειται σε έλεγχο και επιθεωρήσεις σύμφωνα με το επίπεδο προτεραιότητας στο οποίο έχει τοποθετηθεί, για κάθε απόθεμα και περιοχή που αναφέρεται στο άρθρο 1. Το επίπεδο προτεραιότητας καθορίζεται ανάλογα με τα αποτελέσματα της αξιολόγησης κινδύνου που έχει διενεργηθεί από κάθε οικείο κράτος μέλος ή από οιοδήποτε κράτος μέλος, αποκλειστικά για τους σκοπούς της εφαρμογής του άρθρου 5 παράγραφος 3, με βάση την ακόλουθη διαδικασία:
               
                           Περιγραφή κινδύνου
                           [ανάλογα με τον κίνδυνο/τον τύπο αλιείας/την περιοχή και τα διαθέσιμα δεδομένα]
                        
                        
                           Δείκτης
                           [ανάλογα με τον κίνδυνο/τον τύπο αλιείας/την περιοχή και τα διαθέσιμα δεδομένα]
                        
                        
                           Στάδιο στην αλυσίδα αλιείας/εμπορίας (πότε και πού εμφανίζεται ο κίνδυνος)
                        
                        
                           Σημεία που πρέπει να εξεταστούν [ανάλογα με τον κίνδυνο/τον τύπο αλιείας/την περιοχή και τα διαθέσιμα δεδομένα]
                        
                        
                           Συχνότητα εμφάνισης στον τύπο αλιείας (*1)
                           
                        
                        
                           Πιθανές συνέπειες (*1)
                           
                        
                        
                           Επίπεδο του κινδύνου (*1)
                           
                        
                     
                           [Σημείωση: οι κίνδυνοι που εντοπίζουν τα κράτη μέλη πρέπει να συνάδουν με τους στόχους που ορίζονται στο άρθρο 3]
                        
                        
                            
                        
                        
                            
                        
                        
                           Επίπεδα αλιευμάτων/εκφορτώσεων κατανεμημένα ανά αλιευτικά σκάφη, αποθέματα και εργαλεία,
                           Διαθεσιμότητα ποσοστώσεων για τα αλιευτικά σκάφη, κατανεμημένη ανά αλιευτικό σκάφος, απόθεμα και εργαλεία
                           Χρήση τυποποιημένων κιβωτίων.
                           Επίπεδο και διακύμανση της τιμής αγοράς για τα εκφορτωθέντα αλιευτικά προϊόντα (σε πρώτη πώληση).
                           Αριθμός επιθεωρήσεων που πραγματοποιήθηκαν στο παρελθόν και αριθμός παραβάσεων που διαπιστώθηκαν για το αλιευτικό σκάφος και/ή για οιονδήποτε άλλο οικονομικό φορέα.
                           Υποχρέωση εκφόρτωσης από την 1η Ιανουαρίου 2015, σύμφωνα με τον κανονισμό (ΕΕ) του Ευρωπαϊκού Κοινοβουλίου και του Συμβουλίου αριθ. 1380/2013 της 11ης Δεκεμβρίου 2013.
                           Λανθάνων και/ή δυνητικός κίνδυνος απάτης μεταξύ λιμένα/τοποθεσίας/περιοχής και εξειδικευμένης αλιευτικής δραστηριότητας, συμπεριλαμβανομένων των σκαφών αγωνιστικής και ερασιτεχνικής αλιείας.
                           Αλιεία ή συναφείς με την αλιεία δραστηριότητες κατά τη διάρκεια χωροχρονικών απαγορεύσεων.
                           Κάθε άλλη συναφής πληροφορία ή ενδιαφέρον στοιχείο.
                        
                        
                           
                              Συχνή/
                           
                           
                              Μεσαία/
                           
                           
                              Σπάνιες περιπτώσεις/ή
                           
                           
                              Ασήμαντη
                           
                        
                        
                           
                              Σοβαρές/
                           
                           
                              Σημαντικές/
                           
                           
                              Αποδεκτές/ή οριακές
                           
                        
                        
                           
                              Πολύ χαμηλό/χαμηλό/μέτριο/υψηλό/ή πολύ υψηλό
                           
                        
                     
            
               ΠΑΡΑΡΤΗΜΑ II
               
                  ΚΡΙΤΉΡΙΑ ΑΝΑΦΟΡΆΣ
               
               1.   Επίπεδο επιθεωρήσεων στη θάλασσα (περιλαμβανομένης της εναέριας επιτήρησης, κατά περίπτωση)
               
               Σε ετήσια βάση, πρέπει να τηρούνται τα ακόλουθα κριτήρια αναφοράς και στόχοι όσον αφορά τις επιθεωρήσεις στη θάλασσα αλιευτικών σκαφών που συμμετέχουν στους τύπους αλιείας των αποθεμάτων που αναφέρονται στο άρθρο 1:
               
                           Κριτήρια αναφοράς ανά έτος (*2)
                           
                        
                     
                           Τύπος αλιείας
                        
                        
                           Επίπεδο εκτιμώμενου κινδύνου για τα αλιευτικά σκάφη σύμφωνα με το άρθρο 5 παράγραφος 2
                        
                     
                           υψηλό
                        
                        
                           πολύ υψηλό
                        
                     
                           Τύπος αλιείας αριθ. 1: τόνος
                        
                        
                           Επιθεώρηση στη θάλασσα ποσοστού τουλάχιστον 2,5 % των αλιευτικών ταξιδιών σκαφών “υψηλού κινδύνου” που στοχεύουν το εν λόγω απόθεμα
                        
                        
                           Επιθεώρηση στη θάλασσα ποσοστού τουλάχιστον 5 % των αλιευτικών ταξιδιών σκαφών “πολύ υψηλού κινδύνου” που στοχεύουν το εν λόγω απόθεμα
                        
                     
                           Τύπος αλιείας αριθ. 2: ξιφίας
                        
                        
                           Επιθεώρηση στη θάλασσα ποσοστού τουλάχιστον 2,5 % των αλιευτικών ταξιδιών σκαφών “υψηλού κινδύνου” που στοχεύουν το εν λόγω απόθεμα
                        
                        
                           Επιθεώρηση στη θάλασσα ποσοστού τουλάχιστον 5 % των αλιευτικών ταξιδιών σκαφών “πολύ υψηλού κινδύνου” που στοχεύουν το εν λόγω απόθεμα
                        
                     
                            
                        
                        
                           Όλα τα επίπεδα κινδύνου
                        
                     
                           Τύπος αλιείας αριθ. 4: σαρδέλα και γαύρος
                        
                        
                           Επιθεώρηση στη θάλασσα ποσοστού τουλάχιστον 20 % των αλιευτικών σκαφών που στοχεύουν το εν λόγω απόθεμα κατά τη διάρκεια της αντίστοιχης αλιευτικής περιόδου.
                        
                     
                           Τύπος αλιείας αριθ. 5 μπακαλιάρος μερλούκιος και κόκκινη γαρίδα
                        
                        
                           Επιθεώρηση στη θάλασσα ποσοστού τουλάχιστον 30 % των αλιευτικών σκαφών που στοχεύουν το εν λόγω απόθεμα κατά τη διάρκεια της αντίστοιχης αλιευτικής περιόδου
                        
                     
                           Στόχοι
                        
                     
                           Τύπος αλιείας
                        
                        
                           Όλα τα επίπεδα κινδύνου
                        
                     
                           Τύπος αλιείας αριθ. 1: τόνος
                        
                        
                           Με την επιφύλαξη των ανωτέρω οριζόμενων κριτηρίων αναφοράς, στόχος όσον αφορά τις μεταβιβάσεις πρέπει να είναι η επιθεώρηση του μεγαλύτερου δυνατού αριθμού αυτών.
                        
                     
                           Τύπος αλιείας αριθ. 3: μακρύπτερος τόνος
                        
                        
                           Όσον αφορά τις επιθεωρήσεις στη θάλασσα, θα δοθεί προτεραιότητα στη συμμόρφωση με τα τεχνικά μέτρα και τις περιόδους απαγόρευσης.
                        
                     
                           Τύπος αλιείας αριθ. 1: τόνος
                           Τύπος αλιείας αριθ. 2: ξιφίας
                           Τύπος αλιείας αριθ. 5 μπακαλιάρος μερλούκιος και κόκκινη γαρίδα
                        
                        
                           Με την επιφύλαξη των κριτηρίων αναφοράς που προβλέπονται ανωτέρω, όσον αφορά τις επιθεωρήσεις στη θάλασσα, θα δοθεί προτεραιότητα στη συμμόρφωση με τα τεχνικά μέτρα και τις περιόδους χωροχρονικών απαγορεύσεων, συμπεριλαμβανομένων των απαγορευμένων περιοχών αλιείας
                        
                     2.   Επίπεδο επιθεωρήσεων στην ξηρά (περιλαμβανομένων των ελέγχων βάσει εγγράφων και των επιθεωρήσεων σε λιμένες ή σε πρώτη πώληση)
               
               Σε ετήσια βάση, πρέπει να τηρούνται τα ακόλουθα κριτήρια αναφοράς και στόχοι όσον αφορά τις επιθεωρήσεις στην ξηρά (συμπεριλαμβανομένων των ελέγχων βάσει εγγράφων και των επιθεωρήσεων σε λιμένες ή σε πρώτη πώληση) των αλιευτικών σκαφών και άλλων οικονομικών φορέων που συμμετέχουν στους τύπους αλιείας των αποθεμάτων που αναφέρονται στο άρθρο 1:
               
                           Κριτήρια αναφοράς ανά έτος (*3)
                           
                        
                     
                           Τύπος αλιείας
                        
                        
                           Επίπεδο κινδύνου για τα αλιευτικά σκάφη και/ή για λοιπούς οικονομικούς φορείς (πρώτος αγοραστής)
                        
                     
                           υψηλό
                        
                        
                           πολύ υψηλό
                        
                     
                           Τύπος αλιείας αριθ. 1: τόνος
                        
                        
                           Επιθεώρηση σε λιμένα ποσοστού τουλάχιστον 10 % του συνόλου των εκφορτωθεισών ποσοτήτων από αλιευτικά σκάφη “υψηλού κινδύνου”
                        
                        
                           Επιθεώρηση σε λιμένα ποσοστού τουλάχιστον 15 % του συνόλου των εκφορτωθεισών ποσοτήτων από αλιευτικά σκάφη “πολύ υψηλού κινδύνου”
                        
                     
                           Τύπος αλιείας αριθ. 2: ξιφίας
                        
                        
                           Επιθεώρηση σε λιμένα ποσοστού τουλάχιστον 10 % του συνόλου των εκφορτωθεισών ποσοτήτων από αλιευτικά σκάφη “υψηλού κινδύνου”
                        
                        
                           Επιθεώρηση σε λιμένα ποσοστού τουλάχιστον 15 % του συνόλου των εκφορτωθεισών ποσοτήτων από αλιευτικά σκάφη “πολύ υψηλού κινδύνου”
                        
                     
                           Τύπος αλιείας αριθ. 4: σαρδέλα και γαύρος
                        
                        
                           Επιθεώρηση σε λιμένα ποσοστού τουλάχιστον 10 % του συνόλου των εκφορτωθεισών ποσοτήτων από αλιευτικά σκάφη “υψηλού κινδύνου”
                        
                        
                           Επιθεώρηση σε λιμένα ποσοστού τουλάχιστον 15 % του συνόλου των εκφορτωθεισών ποσοτήτων από αλιευτικά σκάφη “πολύ υψηλού κινδύνου”
                        
                     
                            
                        
                        
                           Όλα τα επίπεδα κινδύνου
                        
                     
                           Τύπος αλιείας αριθ. 5 μπακαλιάρος μερλούκιος και κόκκινη γαρίδα
                        
                        
                           Επιθεώρηση σε λιμένα ποσοστού τουλάχιστον 20 % του συνόλου των εκφορτωθεισών ποσοτήτων από αλιευτικά σκάφη που στοχεύουν τα εν λόγω αποθέματα
                        
                     
                           Στόχοι
                        
                     
                           Τύπος αλιείας
                        
                        
                           Όλα τα επίπεδα κινδύνου
                        
                     
                           Τύπος αλιείας αριθ. 3: μακρύπτερος τόνος
                        
                        
                           Όσον αφορά τις επιθεωρήσεις στην ξηρά, θα δοθεί προτεραιότητα στη συμμόρφωση με τα τεχνικά μέτρα και στις περιόδους απαγόρευσης.
                        
                     
                           Τύπος αλιείας αριθ. 1: τόνος
                           Τύπος αλιείας αριθ. 2: ξιφίας
                           Τύπος αλιείας αριθ. 4: σαρδέλα και γαύρος
                        
                        
                           Με την επιφύλαξη του κριτηρίου αναφοράς που ορίζεται ανωτέρω, θα δοθεί προτεραιότητα στη συμμόρφωση με τα τεχνικά μέτρα και στις περιόδους απαγόρευσης.
                        
                     Οι επιθεωρήσεις που πραγματοποιούνται ύστερα από την εκφόρτωση ή τη μεταφόρτωση χρησιμοποιούνται, ιδίως, ως συμπληρωματικός μηχανισμός διασταυρούμενου ελέγχου για την εξακρίβωση της αξιοπιστίας των στοιχείων που έχουν καταχωριστεί και αναφερθεί όσον αφορά τα αλιεύματα και τις εκφορτώσεις.
               3.   Επίπεδο επιθεωρήσεων σε παγίδες και σε μονάδες εκτροφής
               
               Σε ετήσια βάση, πρέπει να επιτυγχάνονται τα ακόλουθα κριτήρια αναφοράς όσον αφορά τις επιθεωρήσεις σε παγίδες και μονάδες εκτροφής που σχετίζονται με τόνο στις περιοχές που αναφέρονται στο άρθρο 1:
               
                           Κριτήρια αναφοράς ανά έτος (*4)
                           
                        
                        
                           Εκτιμώμενο επίπεδο κινδύνου για τις παγίδες και/ή για λοιπούς οικονομικούς παράγοντες (υπεύθυνος του ιχθυοτροφείου ή πρώτος αγοραστής)
                        
                     
                           Όλα τα επίπεδα κινδύνου
                        
                     
                           Τύπος αλιείας αριθ. 1: τόνος
                        
                        
                           Επιθεώρηση σε ποσοστό 100 % των δραστηριοτήτων εγκλωβισμού και μεταφοράς με παγίδες και των μονάδων εκτροφής “υψηλού κινδύνου”, συμπεριλαμβανομένης της ελευθέρωσης των ψαριών.
                        
                     »
         
            (*1)  
         
            Σημείωση: Πρέπει να αξιολογηθεί από τα κράτη μέλη. Βάσει της αξιολόγησης κινδύνου, θα εκτιμηθούν, με βάση την προηγούμενη εμπειρία και χρησιμοποιώντας κάθε διαθέσιμη πληροφορία, η πιθανότητα μη συμμόρφωσης και, σε περίπτωση μη συμμόρφωσης, οι πιθανές συνέπειες.
         
            (*2)  εκφρασμένα σε % των αλιευτικών ταξιδιών στην περιοχή από αλιευτικά σκάφη υψηλού/πολύ υψηλού κινδύνου/ετησίως
         
            (*3)  εκφρασμένα σε ποσοστό % των ποσοτήτων που εκφορτώθηκαν από αλιευτικά σκάφη υψηλού/πολύ υψηλού κινδύνου/ετησίως
         
            (*4)  εκφρασμένα σε ποσοστό % των ποσοτήτων που εμπλέκονται σε δραστηριότητες εγκλωβισμού με παγίδες και των μονάδων εκτροφής υψηλού/πολύ υψηλού κινδύνου/ετησίως